《奉和圣制千秋节宴应制》
唐代·张说

五德生王者，千龄启圣人。赤光来照夜，黄云上覆晨。

海县衔恩久，朝章献舞新。高居帝座出，夹道众官陈。

槊杖洗清景，磬管凝秋旻.珠囊含瑞露，金镜抱仙轮。

何岁无乡饮，何田不报神。薰歌与名节，传代幸群臣。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。